དེ་རིང་འདི་གའི་གསར་འགོད་པས་ལུགས་བསམ་ས་གནས་མགོ་འཛིན་དགེ་ལེགས་འབྱུང་གནས་ལགས་སུ་གནས་ཚུལ་དེ་ད་ལྟ་ག་འདྲ་ཆགས་ཡོད་བཀའ་འདྲི་ཞུས་པར་ཁོང་གིས།གནས་ཚུལ་དེ་ཟླ་འདིའི་ཕྱི་ཚེས་༢༡ཉིན་བྱུང་ཡོད་པ་དང་།ཕྱི་ཚེས་༢༣ཉིན་ས་གནས་མགོ་འཛིན་ལས་ཁུངས་ཀྱིས་ཧ་གོ་མ་ཐག་ཁ་པར་བརྒྱུད་སྦེལ་ཀོབ་ས་གནས་ཉེན་རྟོག་པར་འབྲེལ་བ་བྱས་ཏེ།གནད་དོན་འདི་ལ་ཐག་བཅོད་ནན་པོ་དགོས་པའི་རེ་སྐུལ་ཞུས་པ་ལྟར།ཁ་སང་ཞོགས་པའི་ཆུ་ཚོད་༩།༣༠ཐོག་ཁ་ལོ་བ་དེ་འཛིན་བཟུང་བྱས་ཡོད་པ་དང་།དེ་ནས་ས་གནས་མགོ་འཛིན་དངོས་སུ་ཉེན་རྟོག་ཁང་ལ་བཅར་ཏེ།བརྙན་ཐུང་དང་པར་རིས།གཅར་རྡུང་ཕོགས་པའི་བསྟན་འཛིན་ཟླ་བའི་གཟུགས་པོར་སྨན་ཁང་གིས་བརྟག་དཔྱད་བྱས་པའི་འབྲས་བུ་བཅས་ཡིག་ཆ་ཚང་མ་ཕུལ་ཡོད་སྐོར་བརྗོད་བྱུང་།